 **ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

**Κως, 26 Νοεμβρίου 2018**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

ΔΑΥΙΔ ΓΕΡΑΣΚΛΗΣ : “Το 80% των έργων που θα γίνουν στην Κω το 2019, χρηματοδοτείται με ίδιους πόρους του Δήμου, με τις δικές μας δυνάμεις.”

Ο Αντιδήμαρχος κ. Δαυίδ Γερασκλής, αναφερόμενος στην ψήφιση του τεχνικού προγράμματος έργων του 2019 από το δημοτικό συμβούλιο, έκανε την ακόλουθη δήλωση:

“Το Τεχνικό Πρόγραμμα Έργων του Δήμου Κω για το 2019, που ψηφίστηκε από μια ευρεία πλειοψηφία στο δημοτικό συμβούλιο, αποτυπώνει τη δυνατότητα που έχει ο Δήμος Κω να υλοποιεί έργα με τις δικές του δυνάμεις, με δικούς του πόρους.

**Πάνω από το 80% των έργων που θα γίνουν στο νησί μας το 2019 θα χρηματοδοτηθούν με ίδιους πόρους του Δήμου Κω.**

Τη δυνατότητα αυτή μας την έδωσε το νοικοκύρεμα των οικονομικών του Δήμου Κω, που ομολογείται πλέον από όλους. Το κυριότερο όμως είναι ότι επιβεβαιώνεται με στοιχεία και αριθμούς.

**Το Τεχνικό Πρόγραμμα του Δήμου Κω, περιλαμβάνει έργα συνολικού προϋπολογισμού 17.119.237 ευρώ. Από αυτά, τα έργα που θα υλοποιηθούν με ίδιους πόρους του Δήμου, ανέρχονται στο ποσό των 13.725.863 (ποσοστό 80,2%) ενώ τα χρηματοδοτούμενα έργα από τον κρατικό προϋπολογισμό καθώς και από ευρωπαϊκά προγράμματα ανέρχονται στο ποσό των 3.933.374 (ποσοστό 19,8%).**

Το 2019 δίνουμε προτεραιότητα στη βελτίωση του οδικού δικτύου με το μεγαλύτερο πρόγραμμα ασφαλτοστρώσεων ενώ υλοποιούνται έργα σε όλες τις δημοτικές κοινότητες, στους βιολογικούς και στα αποχετευτικά δίκτυα των χωριών.

Η Κως προχωράει μπροστά με έργα σε μια προσπάθεια που δεν σταματά ποτέ.

Στη επόμενη δημοτική περίοδο, η Κως χρειάζεται μια ακόμα πιο ισχυρή δημοτική αρχή. Οι φωνές του μίσους και της άγνοιας δεν ακούγονται πλέον, τις έχουν απορρίψει οι πολίτες.”

**Γραφείο Τύπου Δήμου Κω**